UPDATE 7:17
Un tânăr a fost ucis şi mai multe persoane, inclusiv un copil de trei ani, au fost rănite când o dronă rusă a lovit un bloc de apartamente în oraşul portuar Odesa, potrivit autorităţilor.
"Copilul de trei ani are probleme la picior şi se află sub supraveghere medicală", a declarat guvernatorul regiunii, Oleg Kiper, care a precizat că şase adulţi au fost de asemenea răniţi.
O casă a fost lovită de o dronă în satul Veliki Burluk, la aproximativ o sută de kilometri de Harkov, ceea ce a dus la un incendiu. Cadavrul unui bărbat în vârstă de 76 de ani a fost scos din dărâmături, potrivit poliţiei. "Casa a fost complet distrusă. Ofiţerii de poliţie au evacuat o femeie în vârstă dintr-o casă învecinată", a declarat aceeaşi sursă.
Potrivit autorităţilor oraşului Harkov, dronele au avariat numeroase vehicule şi clădiri rezidenţiale, dar nu au fost raportate victime.